Diari Oficial de la Generalitat Valenciana


Sumari del DOGV 2521, del 02-06-1995 (1995/834939)

ORDRE de 25 de maig de 1995, de la Conselleria d'Agricultura, Pesca i Alimentació, per la qual es publiquen determinades línies de subvenció i els imports globals màxims que financien, per a 1995, subvencions gestionades per la Direcció General de Comercialització, Indústries i Relacions Agràries, amb bases reguladores en vigor.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/25/(1)/dof/vci/html**

### Dades del document

Número de DOGV
:   2521

Data del DOGV
:   02-06-1995

Secció del DOGV
:   DISPOSICIONS GENERALS

Número del document
:   1995/834939


Data del document
:   25-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

ORDRE de 25 de maig de 1995, de la Conselleria d'Agricultura, Pesca i Alimentació, per la qual es publiquen determinades línies de subvenció i els imports globals màxims que financien, per a 1995, subvencions gestionades per la Direcció General de Comercialització, Indústries i Relacions Agràries, amb bases reguladores en vigor.   
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o les línies de subvencions que les financien i l'import global màxim que s'hi destina. Aquestes qüestions depenen de la llei anual de pressupostos, a hores d'ara la Llei 13/1994, de 31 de desembre, de Pressupostos de la Generalitat Valenciana per a l'exercici de 1995. Per això, cal adaptar a aquesta les bases aprovades amb anterioritat i que mantenen la vigència; no serà necessària l'adaptació respecte de les que han estat modificades després de l'entrada en vigor d'aquesta llei, atès que en aquest cas ja s'ha produït l'adaptació.  
Per les raons exposades, vista la proposta del director general de Comercialització, Indústries i Relacions Agràries, fent ús de les funcions que tinc atribuïdes  
ORDENE:  
Article primer  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Comercialització, Indústries i Relacions Agràries, es concediran, en l'exercici 1995, a càrrec de les línies de subvenció del programa 714.30 i pels imports globals màxims que s'assenyalen, d'acord amb la Llei 13/1994, de 31 de desembre, de Pressupostos de la Generalitat Valenciana per a 1995.  
Ordre de 29 de juny de 1990, que regula la concessió d'ajudes a la participació en les fires comercials monogràfiques de caràcter agrari i alimentari, a la programació i l'organització d'activitats complementàries d'aquestes i a la participació, en particular, dels viveristes de cítrics valencians en exposicions i congressos fora del territori espanyol (DOGV núm. 1.353, de 24.07.90), modificada per l'Ordre de 20 d'abril de 1994 (DOGV núm. 2.265, de 12.05.94):  
- Línia pressupostària, codi comptable 1.690.  
- Import global màxim: 22.222.912 PTA.  
- Termini de presentació d'instàncies: deu dies abans de l'inici del certamen.  
- Termini de tramitació: sis mesos.  
- Efectes de l'acte presumpte: desestimatori.  
Ordre de 3 d'abril de 1989, que reglamenta ajudes a la formació, la millora de la gestió i el foment de la investigació en el sector industrial agroalimentari (DOGV núm. 1.065, de 16.05.89):  
- Línia pressupostària, codi comptable 1.691.  
- Import global màxim: 55.148.276 PTA.  
- Termini de presentació d'instàncies: 30 de juny de 1995.  
- Termini de tramitació: sis mesos des de l'acabament del termini de presentació d'instàncies.  
- Efectes de l'acte presumpte: desestimatori.  
Ordre de 3 d'abril de 1989, que regula la concessió de les subvencions per a la promoció de la qualitat, excepte allò que fa referència als consells reguladors (DOGV núm. 1.059, de 08.05.89):  
- Línia pressupostària, codi comptable 1.691.  
- Import global màxim: 32.330.010 PTA.  
- Termini de presentació d'instàncies: 30 de juny de 1995.  
- Termini de tramitació: sis mesos des de l'acabament del termini de presentació d'instàncies.  
- Efectes de l'acte presumpte: desestimatori.  
Article segon  
1. La justificació de la realització de la conducta, l'activitat o la inversió que es financie amb alguna de les subvencions a què fa referència aquesta ordre es farà mitjançant la presentació de les factures i els justificants de pagament corresponents, llevat que les bases reguladores de l'ajuda pública de què es tracte establesquen altra manera distinta.  
2. El termini de presentació dels documents que acrediten la realització de la conducta, l'activitat o la inversió subvencionada conclourà en l'exercici pressupostari per al qual, en cada cas, s'haja concedit l'ajuda pública de conformitat amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.  
Article tercer  
Les ajudes regulades per totes les disposicions d'aquesta ordre es tramitaran d'acord amb les bases reguladores pròpies i, subsidiàriament, per allò que es disposa en el Reial Decret 2.225/1993, de 17 de desembre, pel qual s'aprova el Reglament del Procediment per a la Concessió d'Ajudes i Subvencions Públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 25 de maig de 1995  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI